*สกู๊ปข่าวประชาสัมพันธ์*

**“Q-CHANG” คิวช่าง แพลตฟอร์มศูนย์รวมช่างคุณภาพและบริการดูแลบ้านครบวงจร เสริมทักษะยกระดับฝีมือช่าง เพิ่มแต้มต่อพลิกชีวิต**

**การันตีมีรายได้มั่นคง ต่อยอดสร้างอนาคตที่ดีขึ้นให้ครอบครัว**

นอกจากไม่มีอะไรการันตีว่าจะได้งานมีเงินใช้ในทุกวัน หนึ่งปัญหาสำคัญของ **“ช่างอิสระ”** คือ ไม่มีโอกาสพัฒนาทักษะอาชีพเพื่อต่อยอดไปสู่อนาคตที่ดีขึ้น แต่ในวันนี้มีช่างจำนวนไม่น้อยสามารถสร้างแต้มต่อจากการ **Upskill และ Reskill** ทำให้มีอาชีพและรายได้ที่มั่นคง หลังจากได้มีโอกาสเข้าร่วมงานและเรียนรู้กับ   
**‘Q-CHANG’ คิวช่าง** ผู้นำแพลตฟอร์มศูนย์รวมช่าง ที่**มุ่งยกระดับมาตรฐานฝีมือช่าง ผ่านการอบรมเสริมทักษะ**จากศูนย์ฝึกอบรมช่าง Q-CHANG ACADEMY โดย “รณชัย เจริญสุข” ช่างหลังคาและช่างต่อเติม และ “เริ่มรัฐ โคตรพันธ์” ช่างแอร์ บอกเล่าถึงการเปลี่ยนแปลงที่เกิดขึ้น

**“รณชัย” หรือ คุณน๊อต เล่า**ว่า **มีวุฒิการศึกษาแค่ ม. 3 เคยเรียน ปวช. สาขาช่างยนต์ แต่ไม่จบ เร่ร่อนไปทำงานในโรงงานยางรถยนต์ที่ จ.นครปฐม ทนอยู่กะกลางคืนตลอดไม่ไหวจึงลาออก และไปทำงานก่อสร้างตอนอายุ 15 ปี เป็นแรงงานรับจ้างผสมปูน แบกปูน แอบเรียนรู้จนได้เป็นช่างฉาบ จากนั้นได้เข้าไปทำงานในบริษัทประมูลอุปกรณ์ไฟฟ้าอยู่ 3 เดือน ก่อนออกมารับงานก่อฉาบ เตรียมวงกบประตูหน้าต่างจากนายหน้ารับเหมาเอง แต่โดนโกง** ผู้รับเหมาไม่จ่ายเงินงวดสุดท้าย 4 หมื่นบาท จากค่าแรง 6 หมื่นบาท ต้องย้ายไปอยู่กับน้า ชีวิตลำบากมากคอยเก็บเศษเงินเหรียญมาซื้อข้าว ซื้อขนมให้ลูก เพราะเข้ากรุงเทพฯ มีเงินติดตัวมาแค่ 80 บาท ไปกู้เงินบังมา 5,000 บาท จ่ายดอกเบี้ยวันละ 100 บาท เอาเงินมาทำตุ้งติ้งคือ ขี่มอเตอร์ไซค์ขายผัก ผลไม้ในชุมชน แต่ไปไม่รอด เปลี่ยนไปขายหมูย่าง กล้วยทับ ไก่ย่าง ก็เจ๊ง พอได้ทำงานที่เอกมัย ราว 3 เดือน โดนร้องเรียนงานหายไม่มีเงินสักบาทเลย

**“ช่วงโควิด 19 ที่สมุทรสาคร ไม่มีงาน พี่สาวแนะนำให้มาขายแรงงานที่ซอยกีบหมู รามอินทรา ต้องมายืนรอตั้งแต่ตี 4 บางวันไม่ได้งานเลย เพราะมีคนมารองานเยอะมาก จุดยากที่สุดในชีวิตช่วงนั้นคือ จะหาเงินยังไงให้พอใช้จ่ายในครอบครัว เพราะอยู่กับแฟนและลูกชายวัย 6 ขวบ ต้องจ่ายค่าเช่าบ้านเดือนละ** 1,300 บาท รวมค่าน้ำค่าไฟเป็น 2,000 บาท **โชคดีมีลูกค้าแนะนำให้สมัครเข้าแพลตฟอร์ม** ‘Q-CHANG’ **ร่วมงานมาราว 1 ปี ตอนนี้มีรายได้เดือนละประมาณ 1 แสนบาท ชีวิตเปลี่ยนไปจากหน้ามือเป็นหลังมือ ครอบครัวดีขึ้น ลูกมีอนาคต อยากซื้ออะไรก็ได้ซื้อ อยากกินอะไรก็ได้กิน ภูมิใจที่ปลดหนี้ให้แม่ได้ ก่อนหน้านี้แม่เป็นหนี้บังจ่ายวันละ 600 บาท ต้องหนีออกจากหมู่บ้านเพราะไม่มีเงินจ่าย” คุณน๊อต เล่าอย่างภาคภูมิใจ**

**นับจากเข้าร่วมกับคิวช่างในเดือนเมษายน** 2565 รับงานในพื้นที่ จ.สมุทรปราการ สมุทรสาคร ฉะเชิงเทรา นนทบุรี กรุงเทพและปริมลฑลเพียง 4 เดือน คุณน๊อตสามารถซื้อที่ดินขนาด 88 ตรม. ที่ จ.นครปฐม ในราคา 2 แสนบาท และอีก 2 เดือน ต่อมาได้ออกรถกระบะ ในราคา 3 แสนกว่าเป็นของตัวเอง พร้อมมอเตอร์ไซค์อีก 2 คัน ที่สำคัญเมื่อครบ 1 ปี ได้ช่วยปลดหนี้ 8 หมื่นบาทให้กับคุณแม่ได้จนหมด และมีชีวิตครอบครัวที่ดีขึ้น

“คิวช่างเป็นแพลตฟอร์มที่สร้างความสะดวกสบายให้ทั้งช่าง และลูกค้า ทำให้เข้าถึงบริการได้ง่าย ไม่ปฏิเสธ ลูกค้า ช่างได้รับโอกาสทุกคน ลูกค้าให้ความเชื่อใจ ไว้วางใจ และมั่นใจ เพราะช่างดี มีความรับผิดชอบ ซื่อสัตย์สุจริต ความดูแล เป็นห่วงเป็นใย ทุกคนในทีมมีความเป็นพี่น้อง ให้คำแนะนำที่ดีมาก ๆ ทั้งเรื่องการทำงาน การดูแล การคุยกับลูกค้า มีความเป็นครอบครัว ผมรักคิวช่างมาก เพราะทำให้คน ๆ หนึ่งที่ไม่มีอนาคต มีชีวิตที่ดีขึ้น มองเห็นอนาคตตัวเอง มองเห็นอนาคตลูก คนที่สนใจเข้าร่วมแพลตฟอร์มนี้ไม่ต้องกลัวว่าจะไม่มีงาน ขอแค่ไม่เบี้ยวงาน มีความรับผิดชอบ มีงาน มีเงิน อิ่มท้องมีอนาคตแน่นอน” คุณน๊อต กล่าวถึงความประทับใจที่มีต่อคิวช่าง

อีกหนึ่งเสียงสะท้อนจาก “เริ่มรัฐ” หรือ คุณเก่ง ช่างแอร์ที่ได้รับรางวัลช่างดีเด่นรองชนะเลิศ ปี 2565 (คะแนนรีวิวและชื่นชมจากลูกค้า) ซึ่งมีพื้นเพเป็นคนศรีสะเกษ เล่าว่า เข้าร่วมกับคิวช่างมาเป็นเวลา 4 ปี รับงานให้บริการในพื้นที่ จ.ปทุมธานี นนทบุรี รามอินทรา และมีนบุรี รวมทั้งรับงานตามออเดอร์จากคิวช่างด้วยปัจจุบันอาศัยอยู่กับแฟนและลูก 2 คน ย่านลำลูกกา คลองสอง ปทุมธานี โดยก่อนหน้านั้นเคยเป็นพนักงาน แถวดินแดง รับติดตั้งแอร์ อุปกรณ์ไฟฟ้า อยู่ประมาณ 6-7 ปี และลาออกมารับงานเองอยู่ประมาณ 3 ปี   
มีงานบ้างไม่มีบ้าง มีรายได้ไม่แน่นอน ในขณะที่มีค่าใช้จ่ายค่อนข้างสูง ทั้งค่าเช่าบ้านเดือนละ 4,500 บาท และค่าเดินทางต่าง ๆ รวมถึงค่าใช้จ่ายประจำวัน โดยเฉพาะในช่วงสถานการณ์โควิด-19 งานแทบไม่มีรายได้ลดวูบ

“รู้จักคิวช่างผ่านการแนะนำจากกลุ่มเฟสบุ๊ค ชมรมช่างแอร์ ตัดสินใจเข้ามาสมัครที่เกตเวย์ บางซื่อ รออยู่ประมาณ 1 สัปดาห์ ก็ได้เข้ารับการอบรมเสริมทักษะ ซึ่งหลังจากเข้าร่วมกับคิวช่าง ชีวิตความเป็นอยู่ดีขึ้นมาก ไม่ต้องวิ่งหางาน งานมาหาเราเอง สะดวกสบาย มีอาชีพและรายได้ที่มั่นคงแน่นอน เพิ่มความมั่นใจในการทำงาน เราสามารถวางแผนชีวิตตัวเองได้ง่ายขึ้น มีเพื่อน ๆ มีพี่ ๆ น้อง ๆ คอยให้คำแนะนำ ส่งเสริมและสนับสนุนกัน ทำให้ทั้งชีวิตและการทำงานเปลี่ยนไป โดยทำงานเป็นเวลาและมีระบบมากขึ้น ชีวิตมีระเบียบ สามารถวางแผนได้ จากเดิมที่ต้องวิ่งหางาน ทำงานไปทั่ว ที่สำคัญมีรายได้ที่มั่นคงขึ้นประมาณ 4-5 หมื่นบาทต่อเดือน สิ่งที่ประทับใจคิวช่างมาก ๆ คือ ทีมงานจะคอยให้คำแนะนำตักเตือน เป็นกันเอง เหมือนพี่น้อง และให้ความรู้ตลอด เช่น เรื่องการติดตั้งแอร์ และการให้บริการลูกค้า ก่อนทำงาน หลังทำงาน การคุยกับลูกค้า นอกจากนี้ ผู้ใหญ่คิวช่างใจดี ส่งเสริมสนับสนุน มอบงานให้สม่ำเสมอ อยากให้เพื่อน ๆ เข้ามาเป็นทีมคิวช่างดู ซึ่งจะได้ทั้งประสบการณ์ ได้เงิน ได้ความรู้” คุณเก่ง กล่าวทิ้งท้าย

--------------------------------------------------------